stanford-oval/wikipedia huggingface dataset:
Myytinmurtajat (1. tuotantokausi)
Jakso 5 – Lekahyppy, 101 tapaa käyttää Colaa, Elävältä haudattu > Lekahyppy

| Myytti | Tulos | Lopputulokset |
| --- | --- | --- |
| On mahdollista selvitä sillalta veteen putoamisesta, jos pudottaa lekan edellään, koska leka rikkoo pintajännityksen ja pehmentää putoamista. | Murrettu | Kiihtyvyysmittarit Busterin päässä näyttivät samoja lukemia kummallakin kerralla. |
Jakso 5 – Lekahyppy, 101 tapaa käyttää Colaa, Elävältä haudattu > 101 tapaa käyttää Colaa

Colaa voi käyttää...
| Myytti | Tulos | Lopputulokset |
| --- | --- | --- |
| ...poistamaan verta. | Vahvistettu | Veri lähti hieman paremmin Colalla kuin pelkällä vedellä. |
| ...WC:n pesuun. | Murrettu | Tämä myytti on nähtävissä Myytinmurtajien Leikatut myytit-spesiaalissa. |
| ...kromin puhdistukseen. | Vahvistettu | Folio ja Cola kiillottivat auton kromin säihkyväksi. |
| ...liuottamaan hammas. | Murrettu | Hammas muuttui ruskeaksi muttei liuennut olemattomiin. |
| ...liuottamaan pihvi. | Murrettu | Pihvi muuttui vain ällöttäväksi sotkuksi. |
| ...puhdistamaan penni. | Vahvistettu | Penni muuttui kuin uudeksi, paitsi sieltä, missä oli ilmakupla. |
| ...puhdistamaan akku. | Mahdollista | Ihan sama, käyttikö puhdistukseen kaupallista tuotetta vai Colaa. |
| ...puhdistamaan vaatteista lika. | Murrettu | Lika ei lähtenyt vaatteista mihinkään. |
| ...puhdistamaan moottori. | Murrettu | Samanlaiset tulokset saavutettiin sekä vedellä ja Colalla. |
| ...tappamaan siittiöitä. | Murrettu | Siittiöille ei käynyt kuinkaan. |
Jakso 5 – Lekahyppy, 101 tapaa käyttää Colaa, Elävältä haudattu > Elävältä haudattu

| Myytti | Tulos | Lopputulokset |
| --- | --- | --- |
| On mahdollista selvitä ruumisarkussa elävänä monta päivää. | Murrettu | Adam ja Jamie rakensivat Jamielle maanpäällisen haudan, jonka päälle kasattiin multaa. Heti alussa arkku alkoi natista painosta uhkaavasti ja vetäytyi sisään. Jamie kesti arkussa vain 30 minuuttia. |
Jakso 6 – Kielilävistysukkosenjohdatin, Puutykki, Alkometrin huijaaminen > Kielilävistysukkosenjohdatin

| Myytti | Tulos | Lopputulokset |
| --- | --- | --- |
| Kielilävistykset vetävät salamoita puoleensa. | Osittain murrettu | Tavallisella pienellä kielilävistyksellä ei saa aikaan mitään, eikä ihminen pysty luomaan oikeaa salamaa. Iskuun tarvittaisiin ovenkahvan kokoinen lävistys. |
Jakso 6 – Kielilävistysukkosenjohdatin, Puutykki, Alkometrin huijaaminen > Puutykki

Tämä oli tähän mennessä Myytinmurtajien suurin räjähdys.
| Myytti | Tulos | Lopputulokset |
| --- | --- | --- |
| Puusta voi rakentaa tykin, ja laukaistessa se voi räjähtää. | Mahdollista | Tykillä pystyi ampumaan esineitä, mutta tykin sai räjäytettyä vasta 2,3 kilolla ja alumiinitulpalla. Tykki toimi muutoin moitteettomasti. |
Jakso 6 – Kielilävistysukkosenjohdatin, Puutykki, Alkometrin huijaaminen > Alkometrin huijaaminen

| Myytti | Tulos | Lopputulokset |
| --- | --- | --- |
| Alkometriä voi huijata minttupastilleilla, suuvedellä, penneillä, pattereilla ja sipulilla. | Murrettu | Alkometri oli täysin lahjomaton. |
Jakso 7 – Löyhkäävä auto, Pesukarhuraketti > Löyhkäävä auto

| Myytti | Tulos | Lopputulokset |
| --- | --- | --- |
| Autoon kuolleen ihmisen ruumis tuhoaa auton ja pilaa sen sisustuksen. | Vahvistettu | Kaksi sianruhoa jätettiin Corvetteen pariksi kuukaudeksi. Auto rupesi löyhkäämään todella kuvottavalta, ja Jamielta lähti kaasunaamarista huolimatta melkein taju myrkyllisten ammoniakkikaasujen takia. Istuimet olivat täysin pilalla, ja lattia oli täynnä pahanhajuista nestettä. |
| Autoa ei pysty puhdistamaan sellaiseen kuntoon, että sen voisi myydä eteenpäin. | Mahdollista/Murrettu | Sisustus piti vaihtaa, mutta muuten auton pystyi puhdistamaan, lukuun ottamatta ilmastointia, ja paha löyhkä jäi. Lisäksi moottori ei enää käynnistynyt. Auto pystyttiin kuitenkin myymään kolmannelle asiakkaalle, joka osti sen varaosiksi. |
Jakso 7 – Löyhkäävä auto, Pesukarhuraketti > Pesukarhuraketti

| Myytti | Tulos | Lopputulokset |
| --- | --- | --- |
| Jäteputkeen laskettu bensa ja tulitikku voivat räjäyttää pihalle maalaisjuntin ja pesukarhun. | Murrettu | Buster oli putkessa pesukarhuna toimineen karvaisen möykyn kanssa, mutta ne vain paloivat karrelle. Ne lensivät putkesta ulos vasta sitten, kun putkeen ladattiin 10 kiloa ruutia. |
Jakso 8 – Pako Alcatrazista, Ankan vaakunta, Mielenhallintasirut > Pako Alcatrazista

| Myytti | Tulos | Lopputulokset |
| --- | --- | --- |
| Alcatrazin vankilasta voi paeta sadetakkilautalla ja meloilla. | Mahdollista | Adam ja Jamie onnistuivat pakenemaan harjoittelijan Will Abbotin kanssa. |

FBI:n mukaan Frank Morrisin ja Anglinin veljeksien piti paeta Angel Islandille. Kun Adam ja Jamie kävivät San Francisco Bayssa ja käyttivät lahden virtauksia "pakonsa" aikana, he kehittivät uuden teorian: ehkä myös Morris ja Anglinin veljekset käyttivät virtauksia hyväkseen ja pyrkivät Marin Headlandsille. Adam ja Jamie käyttivät tätä reittiä hyväkseen pakonsa aikana ja selvisivät, mutta se, olisivatko he päässeet samalla tekniikalla Angel Islandille, jäi avoimeksi.
Jakso 8 – Pako Alcatrazista, Ankan vaakunta, Mielenhallintasirut > Ankan vaakunta

| Myytti | Tulos | Lopputulokset |
| --- | --- | --- |
| Ankan vaakunta ei kaiu. | Murrettu | Adam ja Jamie pyysivät apua Meyer Sounds -yhtiöltä ja todistivat, että ankan vaakunta kaikuu. |
Jakso 8 – Pako Alcatrazista, Ankan vaakunta, Mielenhallintasirut > Mielenhallintasirut

Tämä myytti liittyi Internetiin.
| Myytti | Tulos | Lopputulokset |
| --- | --- | --- |
| Punainen Risti asettaa verenluovuttajiin siruja, jotka hallitsevat mieltä. | Murrettu | Adam ja Jamie kävivät verenluovutuksessa, mutta mitään ei löydetty. |
Jakso 9 – Kanatykki, Mustekalavauva, Tappava likapyykki > Kanatykki

| Myytti | Tulos | Lopputulokset |
| --- | --- | --- |
| Jäätynyt kana rikkoo enemmän lentokoneiden tuulilaseja kuin sulatettu. | Murrettu | Jäätynyt ja sulatettu kana läpäisivät tuulilaseja yhtä paljon, mutta samalla selvisi, etteivät tuulilasit ole iskunkestäviä. |
Jakso 9 – Kanatykki, Mustekalavauva, Tappava likapyykki > Mustekalavauva

| Myytti | Tulos | Lopputulokset |
| --- | --- | --- |
| Nainen, joka nieli mustekalan mätiä, synnytti mustekalanvauvan. | Murrettu | Munat eivät selvinneet vatsahapoissa. |
Jakso 9 – Kanatykki, Mustekalavauva, Tappava likapyykki > Tappava likapyykki

| Myytti | Tulos | Lopputulokset |
| --- | --- | --- |
| Mies oli täyttämässä pesukonettaan, ja hän pomppi pyykkien päällä tiivistääkseen niitä. Pesukone käynnistyi vahingossa, jolloin mies alkoi pyöriä rummussa, osui hyllyyn ja kuoli. Myöhemmin miehen koira virtsasi lattialle kaatuneeseen valkaisuaineeseen, joka räjähti sytyttäen huoneen tuleen. | Murrettu | Pesukoneissa on turvamekanismi, joka estää koneen käynnistymisen luukun ollessa auki. Koiran virtsa ja ruokasooda eivät reagoi keskenään eivätkä siis räjähdä. |
Jakso 10 – Räjähtävä paineentasaus, Sammakkojahti, Taka-akseli > Räjähtävä paineentasaus

Kyseessä on klassinen Hollywood-kauhukuva.
| Myytti | Tulos | Lopputulokset |
| --- | --- | --- |
| Luodin ampuminen lentokoneen kylkeen saa lentokoneen räjähtämään taivaalla palasiksi, kun paine tasaantuu. | Murrettu | Adam ja Jamie eivät saaneet tuhoa luodilla, koska paine-ero oli mitättömän pieni. Lopussa he räjäyttivät lentokoneen räjähteillä. |
Jakso 10 – Räjähtävä paineentasaus, Sammakkojahti, Taka-akseli > Sammakkojahti

| Myytti | Tulos | Lopputulokset |
| --- | --- | --- |
| Auton sulakkeen tilalle asetettu luoti kuumeni ja räjähti miehen kiveksiin vanhassa autossa. | Murrettu | Luoti ei lentänyt minnekään sulakerasiasta. |
Jakso 10 – Räjähtävä paineentasaus, Sammakkojahti, Taka-akseli > Taka-akseli

| Myytti | Tulos | Lopputulokset |
| --- | --- | --- |
| Poliisiauton taka-akseliin kiinnitetty ketju repii akselin irti. | Murrettu | Adam ja Jamie käyttivät yli 2000 kg:n kestävää ketjua, mutta akselin sijaan tuhoutui ketju. |
Jakso 11 – Uppoava Titanic, Kultakalan muisti, Hullu pasunisti > Uppoava Titanic

| Myytti | Tulos | Lopputulokset |
| --- | --- | --- |
| Uppoava laiva vetää ihmisiä pinnan alle ja synnyttää pinnalle pyörteen. | Murrettu | Adam ja Jamie kokeilivat Mythtanic-hinaajaa, joka ei imenyt heitä mukaansa. Tätä ennen he käyttivät painoja ja Adamia ja onnistuivat upottamaan Adamin painojen mukana. |
Jakso 11 – Uppoava Titanic, Kultakalan muisti, Hullu pasunisti > Kultakalan muisti

| Myytti | Tulos | Lopputulokset |
| --- | --- | --- |
| Kultakalan muisti ei kestä kolmea sekuntia pidempään. | Murrettu | Kultakala voi oppia muistamaan. Adam ja Jamie rakensivat omat ratansa kaloille, ja Jamien kalat oppivat reitin. Adamin kalat kärsivät huonosta hoidosta. |
Jakso 11 – Uppoava Titanic, Kultakalan muisti, Hullu pasunisti > Hullu pasunisti

| Myytti | Tulos | Lopputulokset |
| --- | --- | --- |
| Pasuunasta voi ampua sordiinon säkeiden tahdissa. Sordiino osui kapellimestaria päähän, joka kaatui yleisöön. | Murrettu | Adam ja Jamie valmistivat räjähtävän pasuunan pyroteknikko Jackin avulla ja ampuivat Busteria sordiinolla, mutta sordiino vain jökötti paikallaan. |
Jakso 12 – Marssisilta, Hammasharjayllätys, Vesisoutua > Marssisilta

| Myytti | Tulos | Lopputulokset |
| --- | --- | --- |
| Sillan päällä marssiva armeija voi saada sillan sortumaan. | Murrettu | Adam rakensi pienoismallin Golden Gate Bridgestä, ja Jamie rakensi armeijan marssimaan sen päällä. He saivat sillan kuitenkin romahtamaan vain rakenteita hajottavan taonnan, ei resonanssin, takia. |
Jakso 12 – Marssisilta, Hammasharjayllätys, Vesisoutua > Hammasharjayllätys

| Myytti | Tulos | Lopputulokset |
| --- | --- | --- |
| Hammasharjasta voi löytyä ulosteperäisiä bakteereja. | Vahvistettu | Adam ja Jamie saivat kaikkiin hammasharjoihinsa bakteereja – myös niihin, joita ei käytetty WC:ssä. Haitallisia bakteereja oli kuitenkin niin vähän, ettei niillä ole käytännössä vaikutusta. |
Jakso 12 – Marssisilta, Hammasharjayllätys, Vesisoutua > Vesisoutua

| Myytti | Tulos | Lopputulokset |
| --- | --- | --- |
| Soutajat voivat soutaa niin nopeasti, että he voivat vetää perässään vesihiihtäjää. | Vahvistettu | Kahdeksan soutajaa vetivät perässään Jamiea, ja hän pysyi kuin pysyikin veden pinnalla 40 sekuntia, vaikka tasapainon pitäminen oli raskasta. |
Jakso 13 – Haudattu betoniin, Vaaksiaishämähäkki, Turbiinitaksi > Haudattu betoniin

Seuraava myytti oli todellakin myytti.
| Myytti | Tulos | Lopputulokset |
| --- | --- | --- |
| Jimmy Hoffa on haudattu Giants Stadiumille. | Murrettu | Adam ja Jamie kävivät jokaisen penkkirivin ja areenan kulmat sekä pelikentän läpi, mutta eivät löytäneet mitään. Mädäntyneestä ruumiista olisi pitänyt jäädä  ilmatasku, jonka laitteet olisivat havainneet. |
Jakso 13 – Haudattu betoniin, Vaaksiaishämähäkki, Turbiinitaksi > Vaaksiaishämähäkki

| Myytti | Tulos | Lopputulokset |
| --- | --- | --- |
| Vaaksiaishämähäkki on myrkyllisin hämähäkkilaji. | Murrettu | Adam joutui kärsimään tässä kokeessa, sillä hän on aina kammoksunut hämähäkkejä. Vaaksiaishämähäkit purivat häntä useasti mutta eivät vaikuttaneet häneen mitenkään. Niiden myrkky on liian tehotonta. |
Jakso 13 – Haudattu betoniin, Vaaksiaishämähäkki, Turbiinitaksi > Turbiinitaksi

| Myytti | Tulos | Lopputulokset |
| --- | --- | --- |
| Lentoon lähtevän 737-koneen turbiinit voivat saada brasilialaisen taksin kaatumaan. | Osittain mahdollista | Adam ja Jamie eivät saaneet lentokoneen turbiineja, mutta he tilasivat niitä muistuttavat elokuvaturbiinit. Taksi ei kaatunut, mutta siitä repeytyi irti isoja palasia. Tositapauksesta on kuitenkin olemassa nauhoitettu videotodiste. |

Myytinmurtajat-sarjan tuotantokaudet
| --- | --- |
Tuotantokaudet: :  1. kausi (2003) • 2. kausi (2004) • 3. kausi (2005) • 4. kausi (2006) • 5. kausi (2007) • 6. kausi (2008) • 7. kausi (2009) • 8. kausi (2010) • 9. kausi (2011) • 10. kausi (2012) • 11. kausi (2013) • 12. kausi (2014) • 13. kausi (2015) • 14. kausi (2016) 15. kausi (2017) 16. kausi (2018)
Erikoisjaksot::  Luettelo Myytinmurtajien erikoisjaksoista
Pelinrakentaja

Pelinrakentaja valmistautuu heittämään pallon.
Pelinrakentajan paikka eräässä hyökkäyksen aloitusmuodostelmassa.
Pelinrakentaja (engl. quarterback tai QB) on amerikkalaisessa jalkapallossa hyökkäyksen tärkein pelipaikka.
Tavallisesti pelinrakentaja on hyökkäyksen johtaja ja yksi joukkueen kapteeneista. Pelinrakentaja joko kutsuu itse tai ainakin välittää valmentajan määräämän hyökkäyskuvion aloituskokouksessa (engl. huddle) muille hyökkäyksen pelaajille. Pelinrakentajan tehtävä on sen jälkeen jakaa palloa hyökkäyskuvioiden edellyttämällä tavalla, joko heittämällä se vastaanottajille (tavallisesti laitahyökkääjät) tai ojentamalla se keskushyökkääjälle.
Pelinrakentajan tehtäviä ja taktiikkaa

Pelinrakentaja ryhmittyy keskelle hyökkäyksen aloitusmuodostelmaa, sentterin (engl. center) taakse ennen liikkeellelähtöä valmiina vastaanottamaan aloitussyötön (engl. snap). Kun kaikki hyökkäyksen pelaajat ovat asettuneet paikoilleen, pelinrakentaja sanoo ääneen (tai useimmiten huutaa) liikkeellelähdön ilmoittavat komennot (esimerkiksi: "Down!" – "Set!" – "Hut, Hut!"). Sovitusta merkistä sentteri antaa aloitussyötön, ja tavallisimmin pelinrakentaja perääntyy muutaman askeleen taaksepäin joko heittääkseen pallon laitahyökkääjälle (engl. wide receiver) tai ojentaakseen pallon keskushyökkääjälle (engl. running back), joka yrittää kuljettaa palloa eteenpäin kohti vastustajan maalialuetta.
Pelinrakentaja on myös vastuussa sentterin lisäksi hyökkäyksen linjan blokkauskuvioiden kutsumisesta ja mahdollisista pelikuvion muutoksista aloituslinjassa. Mikäli valittu hyökkäyskuvio ei pelinrakentajan mielestä ole paras mahdollinen hänen näkemäänsä puolustuksen ryhmitystä vastaan, pelinrakentajalla on yleensä mahdollisuus muuttaa valittu hyökkäyskuvio toiseksi aloituslinjassa kutsumalla ääneen (engl. audible) uutta kuviota vastaava koodi, kuten "Sininen 327" tai "Punainen 14". Tavallisesti koodien avulla juoksupeli vaihdetaan heittopeliksi tai vaihdetaan esimerkiksi juoksupelin suunta. Uuden kuvion koodin kuultuaan muut hyökkäyksen pelaajat tietävät välittömästi uuden tehtävänsä ilman aloituskokousta – esimerkiksi linjamiehillä blokattava puolustaja saattaa vaihtua toiseksi, laitahyökkääjien juoksema kuvio voi muuttua tai keskushyökkääjä tietää jäädä avustamaan linjamiehiä heittoblokkauksessa.
Pelinrakentajan vastuulla on myös ottelun kokonaisajan sekä pelikellon tarkkailu. Jokainen hyökkäyskuvio pitää saada liikkeelle 40 (tai yliopistosäännöissä 25) sekunnin kuluessa edellisestä. Pelinrakentaja voi pysäyttää kellon heittämällä pallon tahallisesti maahan jalkojensa juureen (engl. spike), jolloin hyökkäys menettää yhden yrityksen edetä 10 jaardia, mutta pelikello pysähtyy (epäonnistunut heittopeli pysäyttää aina pelikellon). Jos joukkueella ei ole enää yhtään aikalisää jäljellä, edellä mainittu voi olla ainoa keino pysäyttää kello ennen varsinaisen peliajan loppumista. Vastaavasti johtoasemassa joukkueen pelinrakentaja voi aloitussyötön jälkeen polvistua pallon kanssa, jotta peliaikaa saataisiin kulumaan mahdollisimman paljon (kentän rajojen sisäpuolelle päättyvissä juoksupeleissä, joihin polvistuminenkin lasketaan, peliaika jatkuu ilman katkoa). Tällöin yritetään estää vastustajaa saamasta uutta hyökkäysvuoroa ennen peliajan loppumista.
Pelipaikan nimen historia

Englanninkielisen termin quarterback etymologia liittyy skotlantilaisen rugbyn termistöön. Skotlantilaisessa rugbyssä takakentän pelipaikkojen nimet määräytyivät lähinnä sen mukaan, kuinka kaukana aloitusmuodostelmaan ryhmittynyt pelaaja oli aloituslinjasta. Full back oli takimmainen pelaaja aloituslinjasta katsoen, joten half back asettui noin full backin ja aloituslinjan puoliväliin. Quarter back oli siis noin neljäsosamatkan päässä aloituslinjasta verrattuna full backin etäisyyteen.
Kun englantilais-irlantilainen rugby-terminologia otettiin laajamittaiseen käyttöön (half back, three-quarters back ja fullback), termi quarter back jäi ainoastaan amerikkalaisen jalkapallon sanastoon.
NFL-pelinrakentajia

Tom Brady
Drew Brees
Jay Cutler
John Elway
Brett Favre
Lamar Jackson
Eli Manning
Peyton Manning
Dan Marino
Baker Mayfield
Joe Montana
Kyler Murray
Aaron Rodgers
Ben Roethlisberger
Michael Vick
Russell Wilson
Aiheesta muualla

Wikimedia Commonsissa on kuvia tai muita tiedostoja aiheesta .
Luettelo aktiivisista NFL:n pelinrakentajista
Pelinrakentaja (numero 2) vastaanottaa sentterin (numero 69) antaman aloitussyötön.
Pikkuängelmä

| Pikkuängelmä |
| --- | --- |

Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Ranunculales
Heimo::  Leinikkikasvit Ranunculaceae
Suku::  Ängelmät Thalictrum
Laji::  minus
Kolmiosainen nimi
 Thalictrum minus  L. 
Katso myös
   Pikkuängelmä Wikispeciesissä   Pikkuängelmä Commonsissa 
Infobox OKNimi-testi OK: 
Pikkuängelmä (Thalictrum minus) leinikkikasvien (Ranunculaceae) heimoon ja ängelmien (Thalictrum) sukuun kuuluva kasvilaji. Se jaetaan useaan eri alalajiin, joista Suomessa esiintyy kaksi: niittypikkuängelmä (Thalictrum minus ssp. minus) ja keminpikkuängelmä eli keminängelmä (Thalictrum minus ssp. elatum). Näiden lisäksi pikkuängelmäm alalajeja ovat hietapikkuängelmä (Thalictrum minus ssp. arenarium), suonipikkuängelmä (Thalictrum minus ssp. olympicum), nystypikkuängelmä (Thalictrum minus ssp. pubescens) ja unkarinpikkuängelmä (Thalictrum minus ssp. pseudominus). Alalajit eroavat toisistaan muun muassa koon sekä lehtien ja kukinnon ulkonäön perusteella, mutta niitä on usein vaikeaa erottaa toisistaan.
Yleisesti ottaen pikkuängelmä on monivuotinen, keskikokoinen, ruohovartinen kasvilaji, joka on tunnistettavissa lehtiensä sekä kukintonsa ulkonäön perusteella. Pikkuängelmän koko riippuu kuitenkin kyseessä olevasta alalajista; nimialalaji niittypikkuängelmä on korkeakasvuisempi kuin hietapikkuängelmä.
Pikkuängelmän varsi on runsaasti haarova ja haarat sijaitsevat varressa vuoroittain eri puolilla. Lehdet ovat suuria, kolmikulmaisia ja kolme tai neljä kertaa parilehdykkäisiä. Lehdykät ovat pyöreitä ja suunnilleen yhtä pitkiä kuin leveitäkin. Pikkuängelmän kukinto on rento, runsaskukkainen ja ulkomuodoltaan pyramidimainen. Kukat ovat pieniä ja nuokkuvia. Laji kukkii kesäkuusta elokuulle. Sen hedelmä on perätön pähkylä.
Pikkuängelmä kasvaa kuivilla ja soraisilla kasvupaikoilla yleensä lähellä merta, kuten rantavalleilla ja -niityillä.
Aiheesta muualla

Laji.fi: Pikkuängelmä (Thalictrum minus)
Luontoportti: Pikkuängelmä (Thalictrum minus)
JSTOR Global Plants: Thalictrum minus (englanniksi)
Integrated Taxonomic Information System (ITIS): Thalictrum minus (englanniksi)
Global Biodiversity Information Facility (GBIF): Thalictrum minus (englanniksi)
Flora of China: Thalictrum minus (englanniksi)
Pizzo Cassimoi

Pizzo Cassimoi
Pizzo Cassimoi vasemmalla
| --- | --- |
Sijainti:  Ticino, Graubünden,  Sveitsi
Vuoristo:  Ádulan Alpit, Lepontinen Alpit
Korkeus merenpinnasta:  3 129 m
Prominenssi:  242  m 
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Pizzo Cassimoi on Ticinon ja Graubündenin kantoneiden rajalla, Sveitsissä sijaitseva vuorenhuippu. Sen korkeus on 3 129 metriä. Sen ympärillä levittäytyvää Alppien osaa kutsutaan Ádulaksi tai Ádulan Alpeiksi. Hieman etelämpänä samassa vuoriston osassa sijaitsee 3 402 metriä korkea Rheinwaldhorn (josta myös käytetään nimitystä Ádula), jonka kupeella olevasta "Paradise"-jäätiköstä lähtee Ursprung-laaksoa pitkin pikku joki, joka on yksi Reinjoen alkuhaaroista.
Piet Hamberg

| 0 | 1 | 2 |
| --- | --- | --- |

Henkilötiedot
Syntymäaika: 22. tammikuuta 1954 (ikä 70)
Syntymäpaikka: Winschoten, Alankomaat
Pelipaikka: Keskikenttä
Seura
Seura: –
Tehtävä: Päävalmentaja
Seurat
| Vuodet | Seura | O (M) |
| 1972–1973 1974–1975 1976–1978 1979 1980–1982 |  NEC Nijmegen  Wageningen  Utrecht  Servette  Ajax |  |
Valmennusura
1999  2000 2003 2006 2006–2007 2007–2008 2009–2010:  Saudi-Arabia U-20  Al-Ahli  Grasshopper II (apuv.)  Al-Jazira Club  Togon maajoukkue (apuv.)  Grasshopper II (apuv.)  Liverpool U-18  ES Sahel
Piet Hamberg (s. 22. tammikuuta 1954 Winschoten) on hollantilainen jalkapallovalmentaja ja entinen jalkapalloilija.
Pelaajaura

Pelaajaurallaan Hamberg pelasi keskikentällä ja edusti pääosin kotimaansa seuroja NEC Nijmegenia, Wageningenia, Utrechtia ja Ajaxia. Hän kävi pelaamassa hetken aikaa myös sveitsissä Servettem joukkueessa. Hamberg joutui kuitenkin lopettamaan pelaajauransa 28-vuotiaana pitkään vaivanneen akillesjänne vamman vuoksi.
Pelaajaura > Meriitit

Alankomaiden mestaruus: 1982
Valmentajaura

Hamberg aloitti valmentamisen 1990-luvun lopulla Saudi-Arabiassa toimiessaan Saudi-Arabian alle 20-vuotiaiden maajoukkueen päävalmentajana. Sitä ennen hän toimi vuodesta 1997 Grasshopperissa eri tehtävissä, kuten teknisenä johtajana. Myöhemmin Hamberg toimi kakkosjoukkueen apuvalmentajana. Sittemmin hän on valmentanut Libyassa ja arabiemiirikunnissa.
Vuonna 2006 Hamberg toimi kaksikuukautta Otto Pfisterin apuvalmentajana Togon maajoukkueessa. Molemmat jättivät tehtävänsä kesken kuullessaan ettei pelaajille maksettu lupaamia rahallisia palkkioita MM-kisoihin pääsystä. Kisojen alkaessa Pfister palasi takaisin Togon päävalmentajaksi, mutta Hamberg ei tehnyt samoin kertoen olevansa sanansa pitävä. Hän palasi lopulta takaisin Sveitsiin Grasshopperin kakkosjoukkueen apuvalmentajaksi. Myöhemmin Hamberg jätti seuran huhtikuussa 2007 ja siirtyi Liverpoolin jalkapalloakatemian tekniseksi johtajaksi kesäkuussa 2007. Hän johdatti muun muassa alle 18-vuotiaiden joukkueen nuorten cupin voittoon. Siitä huolimatta Liverpool ilmoitti 11. toukokuuta 2008 erottaneensa hollantilaisvalmentajan tehtävistään.
Joulukuussa 2009 Hamberg nimitettiin tunisialaisen ES Sahelin päävalmentajaksi. Pesti jäi kuitenkin lyhyeksi, sillä Hamberg sai potkut huhtikuun puolivälissä 2010 Étoilen hävittyä Club Africainille 3–0.
Valmentajaura > Meriitit

Nuorten FA Cup: 2007
Aiheesta muualla

Piet Hambergin profiili ES Sahelin sivustolla (ranskaksi)
Puna-Will

Puna-Will. Louis Rheadin kuvitusta (1912)
Puna-Will (engl. Will Scarlet) on hahmo Robin Hoodista kertovissa tarinoissa. Hän on yksi Robin Hoodin iloisista veikoista eli Sherwoodin metsissä elävistä lainsuojattomista metsäsisseistä. Puna-Will esiintyy jo varhaisimmissa Robin Hoodista kertovissa balladeissa.
Puna-Will kuvataan useimmissa tarinoissa kiivasluontoiseksi nuorukaiseksi, joka pitää tyylikkäistä vaatteista ja etenkin punaisesta silkistä. Hän on iloisten veikkojen taitavin miekkamies.
Pizzasäästäjä

Esine painetaan laatikossa olevan pizzan keskikohtaan.
Pizzansäästäjä tai pizzanpelastaja (engl. pizza saver) on pakkaustarvike, muovinen pidike, joka estää kuljetuslaatikon kantta koskettamasta pizzan pintaa, etteivät pizzatäytteet pääsisi takertumaan kanteen. Niin voi käydä, jos laatikko kallistuu kuljetuksen aikana tai sen kansi tai pohja pääsee painumaan notkolle.
Tarvike on valmistettu muovista, ja siinä on 3–4 laatikon sisäkorkeuden mittaista jalkaa, jotka tukevat laatikon kantta. Jalat painetaan pizzan keskelle ennen kuin rasian kansi suljetaan kuljetusta varten. Esinettä voi käyttää uudelleen esimerkiksi nukkekodin pöytänä.
Pizzasäästäjän on kehittänyt Carmela Vitale vuonna 1983. Vuonna 1985 Vitale sai patentin keksintöönsä.
Aiheesta muualla

Kuvia tai muita tiedostoja aiheesta Pizzasäästäjä Wikimedia Commonsissa